### | | | | --- | --- | | | | | --- | | **Byråd** 29. marts 2016 Sagsnr. 710-2015-1198 Dok.nr. 710-2016-128926 Paul Mortensen | | 50.                 Forslag til erhvervspolitik 2020 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY, høring, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle forslag til [adresse]
Kommunes erhvervspolitik 2020 med henblik på at sende den i høring hos kommunens
samarbejdspartnere på erhvervsområdet.

[adresse] har igennem de seneste år gennemført en
række initiativer, der har til formål at forbedre vilkårene for at drive
virksomhed i kommunen. Der er gennemført en omfattende analyse af den lokale
erhvervsservice, gebyrerne for at få behandlet byggesager for erhvervsbyggerier
er fjernet og der udsendes nu to årlige nyhedsbreve om aktuelle tiltag på erhvervsområdet.

Samtidigt har Favrskov Kommune styrket samarbejdet med
Favrskov Erhvervsråd og Væksthus Midtjylland om den kommercielle
erhvervsservice, der ydes til virksomheder og iværksættere i kommunen.

Endelig er den samlede erhvervsindsats i [adresse] blevet
styrket gennem det tværkommunale samarbejde Business Region Aarhus.

[adresse] seneste erhvervspolitik blev godkendt i
2009, og den generelle samfundsudvikling og de kommunale erhvervsprioriteringer
viser, at der er behov for en revidering af politikken.

Erhvervspolitikken er retningsanvisende for kommunens
fremadrettede indsatser på erhvervsområdet, og den skal derigennem bidrage til
kommunens prioritering af de konkrete erhvervsrettede indsatser. Samtidigt skal
erhvervspolitikken angive, hvordan erhvervslivet kan bidrage til at styrke
erhvervsklimaet i [adresse].

Den nye erhvervspolitik skal samlet set bidrage til at
styrke Favrskov Kommunes profil som en attraktiv erhvervskommune.

**VURDERING**

Borgmestersekretariatet har udarbejdet forslag til
erhvervspolitik 2020 med udgangspunkt i de styrker, der kendetegner det lokale
erhvervsliv i [adresse].

Erhvervspolitikken er bygget op om fem hovedtemaer, som hver
for sig og sammen skal bidrage aktivt til den videre erhvervsudvikling i
kommunen:

· VÆKST der skaber nye arbejdspladser

· IVÆRKSÆTTERI som fører til succes

· FYSISKE RAMMER som styrker erhvervslivet

· ARBEJDSKRAFT der matcher erhvervslivets behov

· LOKAL ERHVERVSSERVICE der skaber udvikling

Temaerne omfatter en kombination af kommunale
rammebetingelser og indsatsområder, der vurderes at kunne videreudvikle det
lokale erhvervsliv.

Med baggrund i de fem hovedtemaer og de angivne fokuspunkter
vil der hvert år blive udarbejdet en handlingsplan, som indeholder de
prioriterede indsatser for det kommende år. Handlingsplanen vil blive
udarbejdet i samarbejde med Favrskov Erhvervsråd og forelagt Byrådet til
godkendelse.

Med udgangspunkt i den gennemførte erhvervsanalyse,
dialogmøder, erhvervskonferencen i juni måned 2015 og DI’s årlige
erhvervsklimaundersøgelse er det Borgmestersekretariatets vurdering, at
forslaget til erhvervspolitik 2020 adresserer dels de forhold, der har størst
betydning for erhvervsvirksomhederne og dels de forhold, hvor kommunen sammen
med virksomhederne bedst kan bidrage til og understøtte vækst og udvikling.

Politikken vurderes derfor at kunne medvirke til at udvikle
og forbedre den service, som kommunen og erhvervsrådet yder til erhvervslivet
og dermed at skabe endnu bedre vilkår for erhvervsvirksomhederne i [adresse]
Kommune.

Erhvervspolitik 2020 har været
under udarbejdelse siden sommeren 2015, men er af forskellige årsager blevet
forsinket. Herunder udskiftning af nøglepersoner på erhvervsområdet i [adresse]
Kommune og Favrskov Erhvervsråd.

**ØKONOMI**

Det vurderes, at arbejdet med at realisere
erhvervspolitikken ikke umiddelbart kræver tilførsel af yderligere resurser.
Det skal ses i sammenhæng med de erhvervsrettede prioriteringer, som Byrådet
allerede har gennemført.

Behovet for eventuelt at tilføre yderligere resurser til
konkrete indsatsområder vil løbende blive vurderet i forbindelse med udarbejdelsen
af den årlige handlingsplan.

**INDDRAGELSE**

Forslaget til erhvervspolitik 2020 er blevet til i et
konstruktivt samarbejde med Favrskov Erhvervsråd og en række andre samarbejdsparter.
Der har været afholdt dialogmøder med Favrskov Erhvervsråd, Dansk Industri (DI),
Dansk Byggeri, Landbruget, LO, Favrskov Kommunes uddannelsesinstitutioner, Væksthus
Midtjylland og [adresse].

Ligeledes indgår input fra den erhvervsanalyse, der blev
gennemført i foråret 2015 og fra erhvervskonferencen i juni 2015.

Det
anbefales at forslag til erhvervspolitik sendes i høring i 6 uger, og at
forslaget endvidere sendes direkte til kommunens samarbejdspartnere på
erhvervsområdet.

**INDSTILLING**

Kommunaldirektøren indstiller til Byrådet:

1.    At godkende forslag til
Favrskov Kommunes erhvervspolitik 2020 med henblik på at sende den i høring i 6
uger.

**BESLUTNING**

***Økonomiudvalget, 15. marts 2016:***

Fraværende:Frode Frandsen

Indstilles godkendt.

**Bilag**

|  |  |
| --- | --- |
| Forslag til Favrskov Kommunes erhvervspolitik 2020 | Tim Vestergaard |